CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE LA R+D+I EN L'ÀMBIT DE LA GASTRONOMIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/47391)
  + [Valencià](/va/acuerdo/47918)






Selector de idioma

Leer

* [Español](/es/acuerdo/47035)
* [Valencià](/va/acuerdo/47464)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE LA R+D+I EN L'ÀMBIT DE LA GASTRONOMIA[Butlletí Oficial Universitat d'Alacant](/ca/Publicacion)
==============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE LA R+D+I EN L'ÀMBIT DE LA GASTRONOMIA

Data d'aprovació
:   18/01/2024

Data de publicació
:   22/01/2024

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/47523)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/47067)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/47999)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA_DÉNIA PER AL FOMENT DE LA R+D+I EN L'ÀMBIT DE LA GASTRONOMIA&url=https://www.boua.ua.es/va/acuerdo/47082)

**Títol:** CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE LA R+D+I EN L'ÀMBIT DE LA GASTRONOMIA

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dijous, 18 de gener de 2024

CONVOCATÒRIA DEL PROGRAMA PROPI DEL CENTRE DE GASTRONOMIA DEL MEDITERRANI (GASTERRA) UA\_DÉNIA PER AL FOMENT DE LA R+D+I EN L'ÀMBIT DE LA GASTRONOMIA.

El Centre de Gastronomia del Mediterrani UA-Dénia, GASTERRA, és un centre propi de la Universitat d'Alacant creat el 26 de febrer de 2018 amb la finalitat d'impulsar i desenvolupar la recerca, la transferència de coneixement i la formació en el sector de la gastronomia, així com la realització d'activitats culturals i d'extensió universitària.

Té la seua seu a la ciutat de Dénia, depén orgànicament del rectorat de la Universitat d'Alacant, i des del 27 de maig de 2021, funcionalment de la Facultat de Ciències, responsable de la titulació del Grau en Gastronomia i Arts Culinàries.

Gasterra sorgeix com una iniciativa col·laborativa de la Universitat d'Alacant (UA) amb l'Ajuntament de Dénia, ciutat designada per la UNESCO "creativa gastronòmica", i pretén impulsar la recerca i els estudis en el sector de la Gastronomia a la província d'Alacant, fins a situar-lo com a referent mundial de la gastronomia mediterrània.

A aquest efecte, i amb el de millorar la base de recerca que aporta coneixement d'excel·lència al grau de Gastronomia i Arts Culinàries, en el marc de col·laboració amb l'Ajuntament de Dénia, s'obre la següent convocatòria pròpia d'ajudes a la recerca en temes gastronòmics.

Objecte de la convocatòria i procediment de concessió

L'objecte de la present convocatòria és regular per a l'any 2024 el procediment de concessió, en règim de publicitat, objectivitat i concurrència competitiva, de les ajudes del Programa Propi de Gasterra. El text de la present convocatòria és aprovat per la Junta de la Facultat de Ciències i es publica en el Butlletí Oficial de la Universitat d'Alacant. La fi última d'aquesta convocatòria és facilitar la posada en marxa de nous projectes o línies de recerca bàsica o aplicada en l'àmbit de la gastronomia, preparar la incorporació d'investigadors o investigadores al sistema competitiu de captació de recursos externs i possibilitar el finançament de projectes de recerca bàsica o aplicada relacionats amb la gastronomia.

1.     Requisits de les Persones Beneficiàries

Podrà accedir a aquestes ajudes qualsevol membre o equip de recerca de la Universitat d'Alacant.

2.     Finançament i ajudes

El finançament de les ajudes que es concedisquen en virtut de la present convocatòria procedeix del capítol reservat al foment a la recerca en el marc del conveni l'Ajuntament de Dénia i la Universitat d'Alacant dins de la partida pressupostària 53.26.0B.92.70 de Gasterra.

La quantia màxima per a cadascuna de les ajudes o actuacions recollides en aquesta convocatòria serà de 3.600 €. En cas que el pressupost no s'esgotés, es repartiria el romanent de manera proporcional entre els projectes seleccionats. El pressupost total assignat és de 36.000 €.

2.1. Les ajudes previstes es destinaran a cobrir les següents despeses, sempre que estiguen directament relacionats amb el projecte de recerca sol·licitat:

a) Despeses d'execució: material fungible i manteniment, viatges i dietes del personal adscrit al projecte, sempre que estiguen directament relacionades amb la consecució dels objectius de la recerca proposats.

b) Despeses derivades de l'organització de reunions en el marc del projecte sempre que existisca una clara relació amb aquest.

c) Altres despeses i material bibliogràfic: la contractació de serveis externs o l'adquisició de material bibliogràfic podrà consignar-se en aquest apartat.

En cap cas podrà destinar-se l'ajuda per a: (1) complements salarials als membres de l'equip de recerca; (2) contractació de personal; (3) despeses protocol·làries; (4) material inventariable.

La percepció d'una d'aquestes ajudes és compatible amb altres ajudes o subvencions per a la mateixa finalitat. No es concedirà més d'una ajuda per grup de recerca, ni cap investigador podrà participar en més d'un projecte.

2.2.  Pagament de les ajudes

El pagament de la totalitat de l'ajuda s'efectuarà mitjançant traspàs de crèdit a la clau orgànica oberta a aquest efecte al titular de l'ajuda.

3.     Termini i procediment de presentació de sol·licituds

3.1. Termini de presentació

El termini de presentació de sol·licituds donarà principi l'endemà a la seua publicació en el BOUA i finalitzarà als 10 dies hàbils.

3.2. Procediment de presentació

La documentació es presentarà, a través de e-administració, per instància genèrica dirigida al Centre de Gastronomia del Mediterrani, UA-Dénia, GASTERRA, o mitjançant document adjunt (Annex) al correu: [skxkkuan@bv.dk](mailto:lallnkax@on.cl) com òrgan gestor, amb indicació de les dades d'aquesta convocatòria.

Al formulari de sol·licitud (Annex) haurà d'anar acompanyat dels següents documents en format electrònic:

·         Memòria del projecte de recerca, on es farà constar els següents apartats:

-  Antecedents i estat actual del tema.

-  Objectius concrets i interès del projecte.

-  Hipòtesi, metodologia i pla de treball.

-  Experiència de l'equip en el tema objecte del projecte.

-  Pressupost detallat del projecte que en cap cas podrà ser superior a la dotació establerta en aquesta convocatòria.

·         Curriculum vitae de l'investigador o la investigadora principal i de cadascun de les i els membres de l'equip, segons model de la Fundació Espanyola de Ciència i Tecnologia (FECIT).

4.     Criteris d'adjudicació

Per a l'avaluació dels projectes de recerca, la comissió aplicarà els següents criteris i valoracions:

a) Interés i originalitat del projecte (de 0 a 30 punts).

b) Objectius i metodologia del projecte. Pla de treball (de 0 a 40 punts).

c) Qualitat de l'equip de recerca. Trajectòria científica o tècnica de l'investigador o la investigadora principal i de l'equip de treball (de 0 a 30 punts).

d) Es concediran 5 punts addicionals en l'avaluació d'aquelles sol·licituds que incloguen projectes amb equips mixtos universitat-empresa.

5.     Òrgano Gestor.

L'òrgan gestor de la convocatòria, Centre de Gastronomia del Mediterrani, UA-Dénia, Gasterra, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolución.

La unitat administrativa de referència del Centre de Gastronomia del Mediterrani, UA-Dénia, Gasterra, situada en carrer Falutx 0 s/n, en carretera les Marines, del 03852 Dénia, serà l'encarregada de la guarda, custòdia i arxiu de la documentació presentada pels investigadors i investigadores participants, havent contactat per e-mail a: [bwnxaiic@zo.lh](mailto:sesfsbux@af.kq) , o bé, per instància genèrica específica a Gasterra-Facultat de Ciències, amb nom a la convocatòria per al foment de la R+D+I en l'àmbit de la gastronomia. Des de Gasterra es farà lliurament de la documentació presentada a la comissió de valoració per mitjans electrònics.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fes se li tindrà per desistit de la seua petició prèvia resolució que haurà de ser dictada en els termes previstos legalment.

6.     Comissió evaluadora

La Comissió encarregada de la valoració de les sol·licituds, comissió avaluadora, tindrà la següent composició:

Presidència:

-      Degana de la Facultat de Cièncias de la Universitat d'Alacant.

Secretaria:

-      Directora del Centre de Gastronomia del Mediterrani, UA-Dénia, Gasterra.

Vocals:

-      Tres experts en la matèria objecte de les ajudes a aquesta convocatòria, a proposta de l'Oficina d'Innovació i Creativitat de Dénia, Ciutat Creativa de la Gastronomia per la Unesco.

7.     Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les administracions públiques, les publicacions detallades en aquestes bases es realitzaran en l'adreça web <https://gasterra.ua.es/>, substituint la notificació a les persones interessades i produint els mateixos efectes.

La resolució i notificació de les ajudes s'efectuarà per correu electrònic a l'investigador/a principal i es publicarà en la web de Gasterra.

Transcorregut aquest termini i a la vista la proposta motivada de la resolució per la comissió de valoració, la degana de la Facultat de Ciències de la Universitat d'Alacant dictarà la resolució que procedisca.

8.     Obligació i justificació del beneficiari

Les obligacions dels beneficiaris d'aquesta convocatòria són:

-       La presentació i justificació econòmica del projecte i informe final per part de l'investigador o investigadora principal, com a adjudicatari/ària de l'ajuda establerta segons les bases d'aquesta convocatòria. Data límit per a la presentació, 1 de novembre de 2024 a les 23:59 h.

-       Fer constar en les publicacions derivades del projecte l'ajuda rebuda, així com adjuntar a l'informe un llistat de les publicacions o articles enviats per a la seua publicación.

-       Presentació dels resultats de la recerca en una jornada de treball a celebrar a Dénia en 2024, que portarà associada la publicació d'un resum dels principals resultats del projecte.

El mitjà de justificació del compliment de les obligacions es realitzarà de la següent manera:

·         Presentació a través de e-administració la justificació econòmica del projecte segons el pressupost presentat i acceptat. Així com, l'informe final, que haurà de dirigir-se a [jsuoeuhi@gt.yx](mailto:dpfxqnze@gv.rg) ; o bé, aquesta justificació es presentarà a través de e-administració mitjançant instància genèrica a Gasterra-Facultat de Ciències utilitzant els models normalitzats en la pàgina web de la Subdirecció de Convocatòries Públiques de R+D+I, no més tard a la data indicada de l'1 de novembre de 2024. Si la data de presentació fos posterior, l'acceptació o no de la justificació econòmica del projecte i informe final quedarà supeditada a l'autorització o no de la comissió avaluadora, qui atenent les al·legacions presentades per l'investigador o investigadora principal del projecte, interposarà un període extraordinari posterior de justificació indicat en el següent punt.

·         Data justificació posterior: Inici: 2 de novembre de 2024, fins al 5 de novembre de 2024 a les 23.59 h com a data final de presentació.

·         La quantitat de l'ajuda que no s'haja executat al projecte es reintegrarà a la clau orgànica de Gasterra (33.79.6I.81.20). S'adjuntarà el document justificatiu de la redistribució efectuada.

El compte justificatiu econòmic del compliment de les obligacions contindrà la següent informació:

·         Memòria d'activitats i informe final del projecte.

·         Documents justificatius de caràcter econòmic, factures, certificats i justificants de despeses (contemplats en el punt 2.1 d'aquest mateix document)

A principi del 2025 tindrà lloc a Dénia, la jornada de presentació dels resultats de les recerques seleccionades.

9.     Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar els projectes, i publicitar els seus resultats, sense menyscapte de possibles publicacions en revistes científiques. La base de legitimació d'aquest tractament es basa en el compliment d'una missió realitzada en interés públic i en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella. En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé, a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [nwb@mm.in](mailto:wgv@yr.wg).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>".

10.  Recursos

Contra la convocatòria, les seues bases i quants actes administratius es deriven d'aquesta que no esgoten la via administrativa, podrà interposar-se el recurs d'alçada previst en l'article 122 de la Llei 39/2015, d'1 d'octubre, del Procediment Administratiu Comú de les administracions públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 18 de febrer de 2024

La degana de la Facultat de Ciències

María Magdalena García Irles

·         ANNEX

·         Formulari de sol·licitud de les ajudes a projectes de R+D+i del Centre de Gastronomia del Mediterrani UA-Dénia

|  |  |
| --- | --- |
| Títol del projecte: | |
| Resum: | |
| Investigador/a principal: | |
| Departament o Institut: | |
| Equip investigador UA: | |
| Nom | Departament o Institut (afegir les línies necessàries) |
|  |  |
|  |  |
|  |  |
| Equip extern: | |
| Nom | Empresa u organisme (afegir les línies necessàries) |
|  |  |
|  |  |





[Carretera Sant Vicent del Raspeig s/n  
03365 Sant Vicent del Raspeig - Alacant  
 Tel. 25 427 9446 - Fax 50 506 9799](https://www.google.es/maps/@97.417951,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12147&trk=tyah&trkInfo=tarId%1V6057433008470%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)